แรงเก็งงบแบงก์-ซื้อกลับบิ๊กแคป หนุน SET ปิดเช้าบวก 5 จุด
SET ปิดเช้าบวก 5 จุด อานิสงส์แรงเก็งผลประกอบการไตรมาส 3 โดยเฉพาะหุ้นแบงก์ และแรงซื้อกลับหุ้นใหญ่ หนุน ให้แนวต้าน 1,595-1,600 จุด แนวรับ 1,575-1,580 จุด
SET ปิดเช้าบวก 5 จุด อานิสงส์แรงเก็งผลประกอบการไตรมาส 3 โดยเฉพาะหุ้นแบงก์ และแรงซื้อกลับหุ้นใหญ่ หนุน ให้แนวต้าน 1,595-1,600 จุด แนวรับ 1,575-1,580 จุด
20 ต.ค. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าที่ผ่านมาเคลื่อนไหวค่อนข้างผันผวน จากในช่วงเปิดตลาดพักตัวลงตามทิศทางตลาดหุ้นอื่นในภูมิภาคเอเชียที่วันนี้ปรับตัวลงตามกัน ซึ่งมีแรงกดดันมาจากการกลับมากังวลธนาคารกลางสหรัฐ (เฟด) จะเร่งปรับขึ้นอัตราดอกเบี้ยแรง ทำให้อัตราผลตอบแทนพันธบัตร (Bond yield) 10 ปีของสหรัฐฯพุ่งขึ้นเหนือระดับ 4% สูงสุดในรอบ 14 ปี กดดันภาพรวมตลาดหุ้น
อย่างไรก็ตามตลาดหุ้นไทยลดช่วงลบและพลิกกลับมาเคลือนไหวในแดนบวกได้ คาดว่าจะมาจากแรงซื้อเก็งกำไรในช่วงการทยอยประกาศผลการดำเนินงานไตรมาส 3/65 โดยเฉพาะหุ้นแบงก์ขนาดใหญ่ รวมถึงมีแรงซื้อกลับหุ้นบิ๊กแคปที่วานนี้ราคาปรับลงไป เช่น PTTEP, ADVANC และ BDMS
สำหรับแนวโน้มช่วงบ่ายคาดว่าดัชนีแกว่งไซด์เวย์ ซึ่งยังคงต้องติดตามการประกาศผลการดำเนินงานไตรมาส 3/65 ของบริษัทจดทะเบียนที่จะทยอยออกมา โดยเฉพาะงบฯแบงก์ขนาดใหญ่ ให้แนวต้าน 1,595-1,600 จุด แนวรับ 1,575-1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BBL มูลค่าการซื้อขาย 2,763.74 ล้านบาท ปิดที่ 144.00 บาท เพิ่มขึ้น 3.50 บาท
DELTA มูลค่าการซื้อขาย 2,684.85 ล้านบาท ปิดที่ 626.00 บาท ลดลง 44.00 บาท
PTTEP มูลค่าการซื้อขาย 1,883.50 ล้านบาท ปิดที่ 172.00 บาท เพิ่มขึ้น 3.50 บาท
AOT มูลค่าการซื้อขาย 861.96 ล้านบาท ปิดที่ 72.50 บาท เพิ่มขึ้น 0.50 บาท
ADVANC มูลค่าการซื้อขาย 803.86 ล้านบาท ปิดที่ 186.50 บาท เพิ่มขึ้น 1.00 บาท